ก.ค.ศ.โละอำนาจงานบุคคลคืนต้นสังกัด
ถกแก้ไข พ.ร.บ.ระเบียบข้าราชการครูฯ ยื่น กอปศ.สแกนก่อนชงเข้า ครม.,นพ.ธีระเกียรติ เจริญเศรษฐศิลป์ รมว.ศึกษาธิการ เปิดเผยหลังประชุมคณะกรรมการข้าราชการครูและบุคลากรทางการศึกษา (ก.ค.ศ.) ว่า ที่ประชุมได้หารือถึงหลักเกณฑ์และวิธีการสอบแข่งขันเพื่อบรรจุและแต่งตั้งบุคคลเข้ารับราชการเป็นข้าราชการครูและบุคลากรทางการศึกษา ตำแหน่งครูผู้ช่วย โดยให้เปิดรับสมัครสอบครูผู้ช่วยทั่วไปประจำปี 2561 ในประเด็นการประกาศรายชื่อสาขาวิชาที่ขาดแคลน ซึ่งก่อนหน้านี้ ก.ค.ศ.ได้อนุมัติจำนวนสาขาขาดแคลนไปแล้ว 42 สาขา พบว่าตกหล่นสาขาวิชาขาดแคลน 1 วิชาของคณะกรรมการศึกษาธิการจังหวัด (กศจ.) นครสวรรค์ ที่ประชุมไม่ได้มีมติแก้ไขแต่ให้ใช้วิธีเชิงบริหารจัดการ เพราะยังไม่ได้รับสมัคร,รมว.ศึกษาธิการ กล่าวอีกว่าที่ประชุมยังได้หารือถึงการปรับแก้ไข พ.ร.บ.ระเบียบข้าราชการครูและบุคลากรทางการศึกษา พ.ศ.2547 เพื่อให้สอดคล้องกับสถานการณ์ปัจจุบัน เพราะที่ผ่านมาเรามีคำสั่งหัวหน้ารักษาความสงบแห่งชาติ (คสช.) ในมาตรา 44 เข้ามาแก้ไขปัญหาความไม่เป็นธรรมที่เกิดขึ้น อาทิ การโยกย้าย การทุจริต ดังนั้น เมื่อเรามี พ.ร.บ.ระเบียบข้าราชการครูฯอยู่แล้วก็ต้องมาแก้ไข,อีกทั้ง พ.ร.บ.ฉบับดังกล่าวก็ใช้มานานกว่า 15 ปีด้วย สำหรับการปรับแก้ไขกฎหมายดังกล่าวเบื้องต้นจะเป็นเรื่องการบริหารงานบุคคล เช่น หาก สพฐ.ต้องการจะอนุมัติย้ายครู หรือ ต้องการบรรจุครูในโรงเรียนต่างๆ กี่คน ต่อไปอำนาจเหล่านี้จะไปอยู่ที่ต้นสังกัดแทนที่จะนำเข้า ก.ค.ศ.เป็นผู้พิจารณาอนุมัติ ส่วนการลงโทษทางวินัยตนยังไม่ขอลงรายละเอียดมากขอให้คณะทำงานไปจัดทำก่อน โดยต่อจากนี้ ก.ค.ศ.จะทำหน้าที่เป็นหน่วยกำกับเชิงนโยบายเท่านั้น ทั้งนี้ การปรับแก้ พ.ร.บ.ฉบับนี้อยู่ระหว่างการจัดทำประชาพิจารณ์หลังจากนั้นจะให้คณะกรรมการอิสระเพื่อปฏิรูปการศึกษา (กอปศ.) พิจารณาอีกครั้ง ก่อนนำเข้าให้ที่ประชุมคณะรัฐมนตรี (ครม.) มีมติเห็นชอบภายในเดือน ก.ย.นี้.
นพ.ธีระเกียรติ เจริญเศรษฐศิลป์ รมว.ศึกษาธิการ เปิดเผยหลังประชุมคณะกรรมการข้าราชการครูและบุคลากรทางการศึกษา (ก.ค.ศ.) ว่า ที่ประชุมได้หารือถึงหลักเกณฑ์และวิธีการสอบแข่งขันเพื่อบรรจุและแต่งตั้ง
ธีระเกียรติ เจริญเศรษฐศิลป์,ก.ค.ศ.,ข้าราชการครู,ครูผู้ช่วย,แก้ไข พ.ร.บ.ระเบียบข้าราชการครูและบุคลากรทางการศึกษา,การศึกษา